
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επίσπευση από το Δημόσιο της διεύρυνσης της οδού Δημοκρατίας - 
Χαλανδρίου από την οδό Ηρώου μέχρι την οδό Πεντέλης στην 

Κοινότητα Μελισσίων. 1 

Κήρυξη αναγκαστικής απαλλοτρίωσης στο Δήμο Χολαργού για την 
ανέγερση Δημοτικού Παιδικού Σταθμού. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων είκοσι τριών (23) κτιρίων που βρί¬ 
σκονται στην πόλη της Αθήνας και καθορισμός ειδικών όρων και 


περιορισμών δόμησης. 3 

Χαρακτηρισμός ως διατηρητέου του κτιρίου που βρίσκεται στο Λεω- 
_νίδιο Ν. Αρκαδίας, φερομένου ως ιδιοκτησία Νίκου και Ελένης 
Λεκού και καθορισμός ειδικών όρων και περιορισμών δόμησης. . 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΔΙγ/0/11631 (1) 

Επίσπευση από το Δημόσιο της διεύρυνσης της οδού Δημοκρατίας - 
Χαλανδρίου από την οδό Ηρώου μέχρι την οδό Πεντέλης στην Κοι¬ 
νότητα Μελισσίων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τα διατάγματα ρυμοτομίας 9.12.61 ΦΕΚ 147/23.12.61, 
26.2.62 ΦΕΚ 132/26.10.62, 14.2.79 ΦΕΚ 7/12.1.80. Απόφαση 
20185/25.7.86 ΦΕΚ 775/8.9.86, 14.3.86 ΦΕΚ 48/30.4.86. 

2. Τις διατάξεις του Ν.Δ/τος 17.7.1923 «περί σχεδίων των πόλεων, 
κωμών και συνοικισμών του Κράτους και οικοδομής αυτών» (ΦΕΚ 
228/16.8.1923 τ.Α'). 

3. Τις διατάξεις του Ν. 653/1977 «περί υποχρεώσεως των παρό¬ 
διων ιδιοκτητών κ.λπ. (ΦΕΚ 214/5.8.1977/τ.Α’) όπως τροποποιή¬ 
θηκαν και ισχύουν σήμερα με τους Ν. 947/1979 ΦΕΚ 169/ 


26.7.1979 τ.Α’ και 960/1979 ΦΕΚ 194/25.8.79 τ.Α'. 

4. Τις διατάξεις του άρθρου 25 παραγρ. 4 του Ν. 1418/84 «για τα. 
δημόσια έργα και ρυθμίσεις συναφών θεμάτων», αποφασίζουμε: 

α) Την επίσπευση από το Δημόσιο της διεύρυνσης της οδού Δημοκρα¬ 
τίας - Χαλανδρίου από την οδό Ηρώου μέχρι την οδό Πεντέλης στην 
Κοινότητα Μελισσίων. 

β) Τον χαρακτηρισμό της προκείμενης πολεοδομικής εφαρμογής κα- 
τεπείγουσας ανάγκης και 

γ) Την κατάρτιση των στοιχείων προδικασίας που προβλέπονται από 
το άρθρο 5 του Ν. 653/1977, για να κινηθεί η δίκη καθορισμού των 
αποζημιώσεων για τις ιδιοκτησίες που ρυμοτομούνται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
-♦- 

Αριθ. 11089 (2) 

Κήρυξη αναγκαστικής απαλλοτρίωσης στο Δήμο Χολαργού για την 
ανέγερση Δημοτικού Παιδικού Σταθμού. 

Ο ΔΗΜΑΡΧΟΣ ΧΟΛΑΡΓΟΤ 

Το Δημοτικό Συμβούλιο του Δήμου Χολαργού στη συνεδρίασή του 
στις 10.11.1987 αποφάσισε με την 219 πράξη του, να κηρύξει την 
αναγκαστική απαλλοτρίωση, για λόγους δημόσιας ωφέλειας και ειδικό¬ 
τερα για την ανέγερση Δημοτικού Παιδικού Σταθμού, οικοπεδικής 
έκτασης συνολικού εμβαδού 1000 Μ 2 που βρίσκεται στη περιοχή Δή¬ 
μου Χολαργού Νομού Ανατ. Αττικής, μεταξύ των οδών Περικλέους και 
Ευτέρπης στο Ο.Τ. 18Α και εικονίζεται σε κλίμακα 1:500 στο από 
Οκτωβρίου 1987 κτηματολογικό διάγραμμα (ακριβές αντίγραφο του 
Ρυμοτομικού Σχεδίου) με στοιχεία ΖΗΘΕΖ, το οποίο συνέταξε και θεώ¬ 
ρησε τη Τεχνική Υπηρεσία του Δήμου Χολαργού. 

Στην έκταση που απαλλοτριώνεται προβάλλει διακαιώματα κυριότη¬ 
τας ο Αθανασίου Κων/νος του Φρατζϊσκου, κάτοικος Αθηνών, οδός 
Τσίλερ 21. Η απαλλοτρίωση κηρύσσεται υπέρ και με δαπάνη του Δήμου 
Χολαργού. 

Χολαργός, 24 Νοεμβρίου 1987 
Ο Δήμαρχος 

ΧΑΡΑΛΑΜΠΟΣ ΣΚΟΤΡΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ, 73028/6234 (3) 

Χαρακτηρισμός ως διατηρητέων είκοσι τριών (23) κτιρίων που βρίσκο¬ 
νται στην πόλη της Αθήνας και καθορισμός ειδικών όρων και περιο¬ 
ρισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρα 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αριθμ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Αμυνας, Περιβάλλοτνςο Χωροταξίας και Δημοσίων Έργων, 
κ.λπ.» (Φ.Ε.Κ. 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληοωτή Υπουργού Περιβάλλο¬ 
ντος. Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την από 12.12.1986 αιτιολογική έκθεση και τη\7 από 17.7.87 
εισήγηση της Δ/νσης Παραδοσιακών Οικισμών και Περιβάλλοντος 
(Γ7) · 

7. Τις απαντήσεις των ενδιαφερομένων, και την παρέλευση της προ¬ 
θεσμίας που ορίζεται από τις διατάξεις του άρθρου 4 παρ. 2 του Ν. 
1577/85 (ΦΕΚ 210/Α) χωρίς να περιέλθουν στην Δ/νση Παραδοσια¬ 
κών Οικισμών και Περιβάλλοντος (Γ7) τυχόν αντιρρήσεις των λοιπών 
ενδιαφερομένων, αποφασίζουμε: 

1. Χαρακτηρίζονται ως διατηρητέα είκοσι τρία (23) κτίρια που βρί¬ 
σκονται στην πόλη της Αθήνας όπως αυτά αναφέρονται αριθμημένα με 
αύξοντα αριθμό από 1 μέχρι 23 στον παρακάτω πίνακα και σημειώνο¬ 
νται με διαγράμμιση και τον αντίστοιχο αύξοντα αριθμό στα σχετικά 
τρία (3) πρωτότυπο τοπογραφικά διαγράμματα σε κλίμακα 1:1000 
που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ' αρ. 73028/1987 πράξη του και που συνοπτικά 
τους αντίτυπα δημοσιεύονται με την παρούσα απόφαση γιατί πρόκειται 
για αξιόλογα κτίρια με ιδιαίτερο αρχιτεκτονικό και μορφολογικό χαρα¬ 
κτήρα. 

Α/Α. ΟΔΟΣ: 

I. Μαμάη αρ. 5, φερόμενο ως ιδιοκτησία Ιφιγένειας Περεσιάδου Μι- 
χαηλίδου. 

2. Μαμάη αρ. 7, φερόμενο ως ιδιοκτησία Παντέλη Παπαζαφειρόπου- 
λου. 

3. Μαμάη αρ. 9, Αλκιβάδου αρ. 46 και Έλλης, φερόμενο ως ιδιο¬ 
κτησία Μιχαήλ Φούφη, Βασιλικής Παπασωτηρίου, Θ. Παπασωτηρίου, 
Μιχ. Παπασωτηρίου, Δημ. Παπασωτηρίου. 

4. Έλλης αρ. 5, φερόμενο ως ιδιοκτησία Πέτρου Αφεντάκη. 

5. Αγκύρας αρ. 7, φερόμενο ως ιδιοκτησία Γεωργίου Σακελλά- 
ριου. 

6. Αγκύρας αρ. 9, φερόμενο ως ιδιοκτησία Γεωργίου Ταλούμη. 

7. Αχαρνών αρ. 106, φερόμενο ως ιδιοκτησία Σωτηρίου Κατσιρέλη. 

8. Φιλιππίδου αρ. 29, φερόμενο ως ιδιοκτησία Αμαλίας Κουδούρη. 

9. Φωκαίας αρ. 22, φερόμενο ως ιδιοκτησία Ευθυμίας Κουβαριώτη, 
Αγγέλου Ματρόζου, Μαρίας Ηλιοπούλου. 

10. Αχαρνών αρ. 84 και Χέϋδεν αρ. 40, φερόμενο ως ιδιοκτησία Σο¬ 
φίας Βραΐλα. 

II, Παιωνίου αρ. 6, φερόμενο ως ιδιοκτησία Ειρήνης Χρυσικοπού- 


λου. 

12. Αριστοτέλους αρ. 120 και Νίκαιας αρ. 1, φερόμενο ως ιδιοκτη¬ 
σία Μαρίας Μητρατζά. 

13. Κοδρικτώνος αρ. 26, φερόμενο ως ιδιοκτησία Καθιδρύματος 
Αθανασίου Ματάλα. 

14. 3ης Σεπτεμβρίου αρ. 121 και Μαγνησίας αρ. 2, φερόμενο ως 
ιδιοκτησία Χάρη Πετιχάκη. 

15. 3ης Σεπτεμβρίου αρ. 115 και Κοδρικτώνος αρ. 30, φερόμενο ως 
ιδιοκτησία Στέφανου Βαφειάδη. 

16. Καλύμνου αρ. 48, φερόμενο ως ιδιοκτησία Ευφημίας Βουγά. 

1 7. Καλύμνου αρ. 52 και Μαγνησίας αρ. 8, φερόμενο ως ιδιοκτησία 

Αγγελικής Ψαράκη. 

18. Καλύμνου αρ. 54 και Μαγνησίας αρ. 3, φερόμενο ως ιδιοκτησία 
Αγγελικής Μήτρου. 

19. Αριστοτέλους αρ. 127 και Κοδρικτώντος αρ. 40 φερόμενο ως 
ιδιοκτησία Ευσταθϊας Κίτικα. 

20. Μαγνησίας αρ. 26, φερόμενο ως ιδιοκτησία Μαρίας Πετρού- 
τσου, Βασιλικής Αλεξάκη. 

21. Μαγνησίας αρ. 28 και Σολιώτη αρ. 2, φερόμενο ως ιδιοκτησία 
Θεόδωρου Σταματελάτου. 

22. Μαγνησίας αρ. 30 και Σαλιώτη αρ. 1, φερόμενο ως ιδιοκτησία 
Βέρας Μελισσίδη, Ιωάννη Κοκκινάκη. 

23. Μαγνησίας αρ. 32, φερόμενο ως ιδιοκτησία Σταύρου Πολίτη, 
Νικολάου - Γεωργίου Πολίτη,· Αικατερίνης Αλεξοπούλου. 

2. Ως διατηρητέο χακτηρίζεται το αρχικό εκάστοτε κτίριο καθώς και 
οι εναρμονιζόμενες με αυτό μεταγενέστερες προσθήκες, οχι όμως και τα 
πάσης φύσης υπάρχοντα προσκτίσματα που αλλοιώνουν το αρχικό κτί¬ 
ριο και μπορούν να αφαιρεθοδν μετά από έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
καλλιτεχνικών διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς των διατηρητέων κτιρίων εφόσον 
δεν αλλοιώνεται ο αρχιτεκτονικός χαρακτήρας τους και δεν θίγονται τα 
διατηρητέα στοιχεία τους. 

α. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα χαρακτηριζόμενα ως διατηρητέα κτίρια. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση των χώρων των διατηρητέων κτιρίων. 

β. Κατ’ έγκριση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων έστω και αν τοποθετούνται μέσα στις προθήκες 
έχουν χρώμα λευκό, ή κίτρινο, σταθερό και συνεχές και αποτελούνται 
από μεμονωμένα στοιχεία, γράμματα, αριθμούς. 

6. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στον περιβάλλονται χώρο τους, καθώς και για 
την τοποθέτηση επιγραφών, απαιτείται η έγκριση της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ). 

7. Αιτήσεις για προσθήκες στα διατηρητέα κτίρια αποστέλονται από 
την Πολεοδομική Υπηρεσία στην αρμόδια Υπηρεσία του Υπουργείου 
Περιβάλλοντος Χωροταξίας και Δημοσίων Έργων με γνώση της Επι¬ 
τροπής Πολεοδομικού και Αρχιτεκτονικού Ελέγχου (ΕΠΑΕ) για ειδικές 
ρυθμίσεις σύμφωνα με τις διατάξεις της παρ. 2 του άρθρου 4 του Ν. 
1577/85 περί «ΓΟΚ» εφόσον δεν παραβλάπτεται το διατηρητέο κτίριο 
και ο χώρος που το περιβάλλει. 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 16 Νοεμβρίου 1987 

Ο ΑΝΑΠΛΗΡΩΤΗΣ: ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. υΐκ. 73034/6240 (4) 

Χαρακτηρισμός ως διατηρητέου του κτιρίου που βρίσκεται στο Λεωνί- 

διο Ν. Αρκαδίας, φερομένου ως ιδιοκτησία Νίκου και Ελένης Λεκοϋ 

και καθορισμός ειδικών όρων και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας. Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αριθμ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λπ.» (Φ.Ε.Κ. 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος. Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την από 20.8.87 αιτιολιγική έκθεση της Διευθύνσεως Παραδο¬ 
σιακών Οικισμών και Περιβάλλοντος (Γ7). 

7. Την με αριθμό 69252/5091 απάντηση του ενδιαφερομένου, απο¬ 
φασίζουμε: 


1. Χαρακτηρίζεται ως διατηρητέο το κτίριο που βρίσκεται στο Λεω- 
νίδιο Ν. Αρκαδίας, φερόμενο ως ιδιοκτησία Νίκου και Ελένης Λεκού, 
όπως φαίνεται σημειωμένο στο σχετικό πρωτότυπο τοπογραφικό διά¬ 
γραμμα σε κλίμακα 1:1000 που θεωρήθηκε από τον Προϊστάμενο της 
Δ/ναης Πολεοδομικών Εφαρμογών με την υπ’ αρ. 73034/1987 
πράξη του και που συνοπτικό του αντίτυπο δημοσιεύεται με την πα¬ 
ρούσα απόφαση γιατί πρόκειται για κτίριο με ιδιαίτερο αρχιτεκτονικό 
και μορφολογικό ενδιαφέρον. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
καλλιτεχνικών διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που υποδηλώνουν τυχόν 
χρήσεις του κτιρίου μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου, απαιτείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 16 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ιπυ·ι·ι.·ν κυι/ΚΝί. ηηι&ηνι ^ΐϋΓ/ΙΙΐυΐ 

